
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός αμοιβής μελών της Επιτροπής «Αναμόρ¬ 
φωση και Κωδικοποίηση της Νομοθεσίας για τις 

Ιαματικές Πηγές. 1 

Τροποποίηση της αριθμ.2/64046/0025/2003/28.1.2004 
απόφασης του Υφυπουργού Οικονομίας και Οι¬ 
κονομικών. 2 


Τροποποίηση της άδειας λειτουργίας του εργο¬ 
στασίου παραγωγής φαρμακευτικών, καλλυντι¬ 
κών, διαιτητικών, απολυμαντικών και αντισηπτι¬ 
κών προϊόντων της ΦΑΡΜΑΝΙΚ Α.Β.Ε.Ε, ως προς 
την επωνυμία, στο όνομα της νέας δικαιούχου: 
ΦΑΡΜΑΝΙΚ - ΚΕΜΙΦΑΡΜΑ Α.Β.Ε.Ε. και ξενόγλωσ¬ 
σα ΡΑΒΜΑΝΙΟ - ΟΗΕΜΙΡΗΑΒΜΑ 3Α, που εδρεύει 


στο Δήμο Καματερού του Νομού Αττικής. 3 

Έναρξη, λειτουργίας της Εθνικής Αρχής Ιατρικώς 

Υποβοηθούμενης Αναπαραγωγής. 4 

Τροποποίηση της υπ’ αριθμ. 568/125347/20.1.2004 Κοι¬ 
νή υπουργική απόφαση σχετικά με τους Κώδικες 

Ορθής Γεωργικής Πρακτικής». 5 

Όροι - προϋποθέσεις και διαδικασία αναγνώρισης 
και λειτουργίας Διεπαγγελματικών Οργανώσε¬ 
ων σε περιφερειακό επίπεδο. 6 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 57265/7.10.2005 απόφα¬ 
ση Γενικού Γραμματέα Περιφέρειας Αττικής. 7 


Α ΠΟΦΑΣΕΙ Σ 

Αριθμ. 2/42818/0022 (1) 


Καθορισμός αμοιβής μελών της Επιτροπής «Αναμόρ¬ 
φωση και Κωδικοποίηση της Νομοθεσίας για τις Ια¬ 
ματικές Πηγές. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΤΟΥΡΙΣΤΙΚΗΣ ΑΝΑΠΤΥΞΗΣ 

Εχοντας υπόψη: 

1. Τις διατάξεις του άρθρου 6 παρ. 6 του ν. 2160/93 
«ρυθμίσεις για τον Τουρισμό και άλλες διατάξεις (ΦΕΚ 
118/Α/19.7.1993) όπως ισχύει σήμερα. 


2. Το π.δ. 313/01 (ΦΕΚ 123/Α) «Μεταφορά αρμοδιοτήτων 
από τον ΕΟΤ στο Υπουργείο Ανάπτυξης και στις Περι¬ 
φέρειες, σύσταση υπηρεσιών και θέσεων προσωπικού 
στη Γενική Γραμματεία Τουρισμού, κλπ. 

3. Τις διατάξεις του π.δ. 122/04 (ΦΕΚ 85/Α/17.3.2004) 
«Ανασύσταση του Υπουργείου Τουρισμού» 

4. Τις διατάξεις του π.δ. 123/04 (ΦΕΚ/86/Α/18.3.2004) 
«Διορισμός Υπουργού, Αναπληρωτή Υπουργού και Υφυ¬ 
πουργού». 

5. Την υπ’ αριθμ. 1153/20.4.2004 απόφαση περί «Αρμο¬ 
διοτήτων στον Υφυπουργό Τουρισμού Αν. Λιάσκο (ΦΕΚ 
591/Β/21.4.2004). 

6. Την παράγραφο 4 του άρθρου 8 του ν. 3270/2004 
«Περί αρμοδιοτήτων του Υπουργείου Τουριστικής Ανά¬ 
πτυξης και θεμάτων τουρισμού» (ΦΕΚ 187/Α/8.10.2004). 

7. Τις διατάξεις του αρθρ. 17 του ν. 3205/2003. 

8. Τις διατάξεις του άρθρου 90 του Κώδικα νομοθε¬ 
σίας για την Κυβέρνηση και τα Κυβερνητικά Οργανα, 
που κυρώθηκε με το άρθρο πρώτο του π.δ. 63/2005 
(ΦΕΚ 98Α'). 

9. Την υπ’ αριθμ. 37930/ΔΙΟΕ/1264/14.10.2005 Κοινή 
Απόφαση του Πρωθυπουργού και του Υπουργού Οικο¬ 
νομίας και Οικονομικών για την ανάθεση αρμοδιοτήτων 
στους Υφυπουργούς Οικονομικών (ΦΕΚ 1432/Β). 

10. Την ανάγκη αναμόρφωσης και κωδικοποίησης σε 
ενιαίο κείμενο της ισχύουσας νομοθεσίας για τις Ιαμα¬ 
τικές Πηγές και την ανάπτυξη του Ιαματικού-Ιατρικού 
Τουρισμού και Λοιπών Εναλλακτικών Μορφών Τουρι¬ 
σμού, ώστε να ανταποκρίνεται στις σύγχρονες εξελίξεις 
και τα διεθνή πρότυπα των νέων μορφών φυσικής και 
υγιεινής διαβίωσης. 

11. Την υπ’ αριθμ. 9801/18.11.2004 απόφαση Υπουργού 
Τουριστικής Ανάπτυξης «Σύσταση Επιτροπής για την 
αναμόρφωση και κωδικοποίηση της νομοθεσίας για 
τις Ιαματικές Πηγές» (ΦΕΚ 206/17.2.2005) ως και την 
υπ’ αριθμ. 3237 απόφαση του Υπουργού Τουριστικής 
Ανάπτυξης «Παράταση χρόνου περαίωσης του έγου της 
Επιτροπής Αναμόρφωση και Κωδικοποίηση της Νομοθε¬ 
σίας για τις Ιαματικές Πηγές (ΦΕΚ 849/Β/22.6.2005). 

12. Το γεγονός ότι η δαπάνη που θα προκληθεί από 
την παρούσα απόφαση η οποία θα ανέρχεται στο 
ποσό των 11.550,00 € θα βαρύνει τις πιστώσεις του 
τακτικού προϋπολογισμού του οικονομικού έτους 2005 
και τον κωδικό ΚΑΕ 0515 του ειδικού φορέα 45/110 όπου 

υπάρχουν εγγεγραμμένες πιστώσεις, του Υπουργείου 
Τουριστικής Ανάπτυξης. 

13. Τις διατάξεις αρθρ. 40 ν. 849/78 «Περί παροχής 
κινήτρων διά την ενίσχυσιν της περιφερειακής και 
οικονομικής ανάπτυξης της χώρας» όπως συμπληρώθηκε 
με το αρθ. 8 του ν. 2129/93, αποφασίζουμε: 

Α. Καθορίζουμε την αποζημίωση ανά μήνα των μελών 
της Επιτροπής για την αναμόρφωση και κωδικοποίηση 
της τουριστικής νομοθεσίας για τις Ιαματικές Πηγές. 

1. για τον Πρόεδρο, στο ποσό των τριακοσίων πενήντα 
ευρώ (350 €) 

2. για κάθε μέλος, στο ποσό των τριακοσίων ευρώ 
(300 €) 

3. για την κάθε μία από τις δύο (2) γραμματείς της 
επιτροπής στο ποσό των διακοσίων πενήντα ευρώ 
(250). 

Β. Εργο της επιτροπής ήταν η υποβολή προτάσεων 
για την ανάπτυξη του Ιαματικού Τουρισμού, με προτε¬ 
ραιότητα την επέκταση της στον Ιατρικό Τουρισμό και 
γενικότερα στις Λοιπές Εναλλακτικές Μορφές Τουρι¬ 
σμού, ώστε να ανταποκρίνεται στις σύγχρονες εξελίξεις 
και τα διεθνή πρότυπα των νέων μορφών φυσικής και 
υγιεινής διαβίωσης. 

Γ. Το γεγονός μη ολοκλήρωσης του έργου της την 
31.3.2005, παρατάθηκε η διάρκεια των εργασιών της έως 
και την 30.6.2005. Η επιτροπή πραγματοποίησε τουλά¬ 
χιστον τέσσερις (4) συνεδριάσεις μηνιαίως οι οποίες 
πραγματοποιήθηκαν εκτός κανονικού ωραρίου εργα¬ 
σίας σε χρόνο που δεν καλύπτεται από υπερωριακή 
απασχόληση. 

Σε περίπτωση πραγματοποίησης λιγότερων συνε¬ 
δριάσεων, οι παραπάνω αποζημιώσεις περιορίζονται 
αναλογικώς. 

Δ. Για την είσπραξη της αποζημίωσης οι δικαιού¬ 
χοι υποβάλλουν υπεύθυνη δήλωση ότι το σύνολο των 
αμοιβών και αποζημιώσεων από τη συμμετοχή τους σε 
συμβούλια και επιτροπές, δεν υπερβαίνει το 50% των 
αποδοχών τους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Νοεμβρίου 2005 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΤΟΥΡΙΣΤΙΚΗΣ ΑΝΑΠΤΥΞΗΣ 

Π. ΔΟΥΚΑΣ ΑΝ. ΛΙΑΣΚΟΣ 

-♦- 

Αριθμ. 2/30245/0025 (2) 

Τροποποίηση της υπ’ αριθμ. 2/64046/0025/2003/28.1.2004 
απόφασης του Υφυπουργού Οικονομίας και Οικο¬ 
νομικών 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη : 

1. Τις διατάξεις του ν. 2322/12.7.1995 (ΦΕΚ 143/12.7.1995). 

2. Την υπ’ αριθμ. 37930/ΔΙΟΕ 1264/14.10.2005 (ΦΕΚ 
Β1432) απόφαση του Πρωθυπουργού και τουΥπουργού 
Οικονομίας και Οικονομικών «Καθορισμός αρμοδιοτήτων 
των Υφυπουργών Οικονομίας και Οικονομικών» 

3. Την υπ’ αριθμ. 75113/Β2455/11.11.2003 απόφαση του 
Υπουργού Οικονομίας και Οικονομικών, με την οποία 


εγκρίθηκε η επιδότηση επιτοκίου μέχρι 31.12. 2004 για 
κεφάλαια κίνησης, σε επιχειρήσεις των Νομών Ξάνθης 
Ροδόπης και Έβρου. 

4. Την υπ’ αριθμ. 2/64046/0025/2003/28.1.2004 απόφαση 
του Υφυπουργού Οικονομίας και Οικονομικών με την 
οποία παρασχέθηκε η εγγύηση του Δημοσίου προς τις 
Τράπεζες για τις παραπάνω πιστωτικές διευκολύνσεις. 

5. Την υπ’ αριθμ. 20863/Β1206/6.6.2005 απόφαση του 
Υπουργού Οικονομίας και Οικονομικών. 

6. Την απόφαση της Διϋπουργικής Επιτροπής του άρ¬ 
θρου 5 του ν. 2322/95 (Συνεδρίαση αριθ. 49/8.11.2005) με 
την οποία παρασχέθηκε η σύμφωνη γνώμη της στον 
Υφυπουργό Οικονομίας και Οικονομικών για την παροχή 
της εγγύησης του Ελληνικού Δημοσίου προς κάλυψη των 
δανείων για κεφάλαια κίνησης που θα χορηγηθούν μέχρι 
31.12.2005 στις βιομηχανικές και βιοτεχνικές επιχειρήσεις 
που είναι εγκατεστημένες και λειτουργούν στους Νομούς 
Ξάνθης, Ροδόπης καιΈβρου σύμφωνα με τα οριζόμενα 
στην Κ.Υ.Α 20863/Β1206/6.6.2005, αποφασίζουμε: 

Τροποποιούμε την υπ’ αριθμ. 2/64046/0025/2003/28.1.2004 
απόφασή μας, με την οποία παρασχέθηκε η εγγύηση 
του Ελληνικού Δημοσίου, για δάνεια κεφαλαίων κίνησης 
που έχουν χορηγηθεί σε επιχειρήσεις των Νομών Ξάν¬ 
θης, Ροδόπης καιΈβρου και ορίζουμε ότι η εγγύησή μας, 
θα ισχύσει και για τα δάνεια κεφαλαίων κίνησης, που 
έχουν χορηγηθεί από 1/1/2005 και θα χορηγηθούν μέχρι 
31.12.2005, στις προαναφερόμενες επιχειρήσεις και μέχρι 
του ποσού των 300.000,00 € , ανά επιχείρηση, σύμφωνα 
με τα οριζόμενα στην υπ’ αριθμ. 20863/Β1206/6.6.2005 από¬ 
φαση του Υπουργού Οικονομίας & Οικονομικών. 

Απαραίτητες προϋποθέσεις για την παροχή της εγ¬ 
γύησης του Δημοσίου είναι: 

1. Η εκπόνηση μελέτης βιωσιμότητας που να αξιολογεί 
και να εγκρίνει η δανείστρια Τράπεζα και στη συνέχεια 
να αποστέλλει στην 25η Διεύθυνση του Υπουργείου 
Οικονομίας και Οικονομικών. 

2. Η λήψη προσημείωσης υποθήκης Α' σειράς συνο¬ 
λικού ποσού που θα υπερκαλύπτει κάθε φορά το ποσό 
της οφειλής. 

3. Η εγγύηση που θα δίδεται να μην υπερβαίνει το 
80% του ποσού των 300.000,00 €, ανά επιχείρηση. Η 
προϋπόθεση αυτή θα τηρείται με ευθύνη των Πιστωτι¬ 
κών Ιδρυμάτων. 

Σε περίπτωση μη καταβολής δύο (2) συνεχόμενων 
δόσεων και των αναλογούντων τόκων, θα καθίσταται 
αμέσως ληξιπρόθεσμο και απαιτητό ολόκληρο το ποσό 
του δανείου. Οι Τράπεζες, εφόσον θέλουν να ικανοποι¬ 
ηθούν από τον εγγυητή Ελληνικό Δημόσιο, θα πρέπει, 
εντός τριμήνου από τη λήξη της δεύτερης ανεξόφλητης 
δόσης, να αποστέλλουν στο Γ.Λ.Κ / 25η Διεύθυνση τα 
εξής δικαιολογητικά : 

1. Την συναφθείσα σύμβαση. 

2. Κατάσταση αναλυτικού υπολογισμού των εγγυημέ¬ 
νων απαιτήσεών τους, στην οποία να εμφανίζονται όλα 
τα στοιχεία του κάθε δανείου χωριστά για το εγγυη¬ 
μένο και μη εγγυημένο ποσό (χρονολογία χορήγησης, 
διάρκεια του δανείου, ποσό, χρονολογίες λήξης των 
δόσεων, ποσά δόσεων, χρονολογίες καταβολών, ποσά 
καταβολών, ανεξόφλητο υπόλοιπο του δανείου, συμβα¬ 
τικοί τόκοι, τυχόν τόκοι υπερημερίας, έξοδα κ.λ.π.) 

Στη συνέχεια το Γ.Λ.Κ (25η Διεύθυνση) θα προβαίνει 
στη διαδικασία βεβαίωσης των οφειλών στην αρμόδια 
Δημόσια Οικονομική Υπηρεσία στο λογαριασμό Νο. 555 

ως έσοδο του λογαριασμού του Δημοσίου «Κεφάλαιον 
Ασφαλίσεως Χρηματοδοτήσεων εκ Κεφαλαίων ή εγγυή- 
σει του Ελληνικού Δημοσίου» σύμφωνα με τις διατάξεις 
του π.δ. υπ’ αριθμ. 16/1989 (ΦΕΚ 6/05.01.1989 τ.Α'). 

Οι δανείστριες Τράπεζες υποχρεούνται να υποβάλ¬ 
λουν στο Γενικό Λογιστήριο του Κράτους Δ/νση 25η : 

1. Κάθε μήνα, κατάσταση στην οποία να αναφέρονται 
τα δάνεια που χορηγήθηκαν τον προηγούμενο μήνα με 
τα παρακάτω στοιχεία: 

• Κ.Υ.Α. 

• Απόφαση εγγύησης 

• Αριθμός σύμβασης 

• Ημερομηνία σύμβασης 

• Αριθμός λογαριασμού 

• Υποκατάστημα 

• Ονοματεπώνυμο δανειολήπτη 

• Α.Φ.Μ. δανειολήπτη 

• Εγκριθέν κεφάλαιο δανείου 

• Συνολικό ποσό εκταμίευσης 

• Ημερομηνία τελευταίας εκταμίευσης 

• Ποσοστό εγγυημένου δανείου 

• Διάρκεια δανείου 

• Συνολικός αριθμός δόσεων 

• Η σειρά και το είδος της ασφάλειας 

2. Ανά τρίμηνο, κατάσταση στην οποία να αναφέ- 
ρονται τα ανεξόφλητα υπόλοιπα, με διαχωρισμό κατά 
Κοινή υπουργική απόφαση και απόφαση εγγύησης. 

Κατά τα λοιπά ισχύει η υπ’ αριθμ. 2/64046/0025/2003/ 
28.1.2004 απόφασή μας. 

Ο έλεγχος της εφαρμογής των διατάξεων της παρού¬ 
σας απόφασης καθώς και η αντιμετώπιση στα πλαίσια 
αυτής των προβλημάτων που θα ανακύπτουν κατά την 
υλοποίηση, ανατίθεται στη Δ/νση Κίνησης Κεφαλαίων, 
Εγγυήσεων, Δανείων και Αξιών (Γ.Λ.Κ. - Δ25 ). 

Σε περίπτωση κατάπτωσης της εγγύησης του Δημο¬ 
σίου για όλα τα δάνεια που θα χορηγηθούν, η συνολική 
δαπάνη της οποίας το ύψος δεν δύναται να προσδιορισθεί 
σύμφωνα με τη Γενική Διεύθυνση Οικονομικής Πολιτικής, 
θα καλυφθεί από τον ειδικό, εκτός προϋπολογισμού, λογα¬ 
ριασμό αριθμ. 234039 «Γ.Λ.Κ. Δ25 - Κεφάλαιον Ασφαλίσεως 
Χρηματοδοτήσεων εκ Κεφαλαίων ή εγγυήσει του Ελληνι¬ 
κού Δημοσίου” που τηρείται στην Τράπεζα της Ελλάδος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Νοεμβρίου 2005 

ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 
-♦- 

Αριθμ. Φ6.4/25330/1820 (3) 

Τροποποίηση της άδειας λειτουργίας του εργοστασίου 
παραγωγής φαρμακευτικών, καλλυντικών, διαιτητι¬ 
κών, απολυμαντικών και αντισηπτικών προϊόντων της 
ΦΑΡΜΑΝΙΚ Α.Β.Ε.Ε, ως προς την επωνυμία, στο όνομα 
της νέας δικαιούχου: ΦΑΡΜΑΝΙΚ - ΚΕΜΙΦΑΡΜΑ Α.Β.Ε.Ε. 
και ξενόγλωσσα ΡΑΒΜΑΝΙΟ - ΟΗΕΜΙΡΗΑΒΜΑ 3Α, που 
εδρεύει στο Δήμο Καματερού του Νομού Αττικής. 

ΟΙ ΥΠΟΥΡΓΟΙ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ - 
ΑΝΑΠΤΥΞΗΣ 

Έχοντας υπόψη: 

1. Τις διατάξεις των Νόμων 3325/2005, 6422/1934, του 


ν.δ.1150/1949,του από 15.10.1922 β.δ/τος,του από 16.3.50 
Β.Δ. όπως τροποποιήθηκε και συμπληρώθηκε με το από 
24.11.53 όμοιο, του ν.δ. 96/2.8.1973, του π.δ. 396/89 (ΦΕΚ 
172/Α/16.6.89) για τον Οργανισμό της Γ ενικής Γ ραμμα- 
τείας Βιομηχανίας και του π.δ. 84/84(ΦΕΚ 33 Α') και του 
Ν. 2965/01(ΦΕΚ 270/Α/23.11.2001). 

2. Την κοινή υπουργική απόφαση υπ’ αριθμ. 33361/ 
5.9.1991 (ΦΕΚ 703/Β/5.9.1991) άρθρο 12 παρ. 13 «Μετα¬ 
βίβαση εξουσίας υπογραφής σύμφωνα με το άρθρο 7 
παρ. 1 του ν. 1943/91». 

3. Την υπ’ αριθμ. 7154/29.4.2004 (ΦΕΚ 655/Β/5.5.2004) 
απόφαση του Υπουργού Ανάπτυξης για μεταβίβαση δι¬ 
καιώματος υπογραφής στον Γ ενικό Δ/ντή Στήριξης της 
Βιομηχανίας και την υπ’αριθμό ΔΥ(3-4)α/Γ.Π. οικ.124943/ 
04 (ΦΕΚ 1842/Β/13.12.20 04) απόφαση του Υπ. Υγείας για 
Μεταβίβαση αρμοδιοτήτων και δικαιώματος υπογραφής 
στους Γ ενικούς Γ ραμματείς, Διευθυντές και Ανώτερους 
Υπαλλήλους του Υπουργείου Υγείας και Κοινωνικής 
Αλληλεγγύης, καθώς και τους νόμους: ν. 3127/03 (ΦΕΚ 
Α7197), ν. 3370/05 (ΦΕΚ Α'/176). 

4. Τις κοινές αποφάσεις των Υπουργών Βιομηχανί¬ 
ας και Ενέργειας και Κοινωνικών Υπηρεσιών με αριθμό 
36269/1179/15.1.74 και με αριθμό Α6/829/78. 

5. Το υπ’ αριθμ. 27/29.1.1996 (ΦΕΚ 19/Α/1.2.1996) Προε¬ 
δρικό Διάταγμα «Συγχώνευση των Υπουργείων Τουρι¬ 
σμού, Βιομηχανίας Εν. & Τεχνολογίας & Εμπορίου στο 
Υπουργείο Ανάπτυξης». 

6. Την απόφασή μας υπ’ αριθμ. Φ6.4/16123/696/11.6.1998 
(ΦΕΚ 636/Β/24.6.1998), με την οποία χορηγήθηκε άδεια 
λειτουργίας στο εργοστάσιο παραγωγής φαρμακευτι¬ 
κών, καλλυντικών, διαιτητικών, απολυμαντικών και αντι¬ 
σηπτικών προϊόντων της ΦΑΡΜΑΝΙΚ Α.Β.Ε.Ε, απεριορί¬ 
στου διάρκειας, στο Δήμο Καματερού του νομού Αττικής, 
για μηχανήματα συνολικής ισχύος 49,75 ΗΡ & 221,08 Κ\Λ/ 
και αξίας 79.237 ευρώ (27.000.000 δραχμές). 

7. την από 24.3.2005 αίτηση της εταιρίας ΦΑΡΜΑΝΙΚ 
ΑΒΕΕ για τροποποίηση της άδειας λειτουργίας του 
εργοστασίου της, ως προς την επωνυμία, στο όνομα 
της ΦΑΡΜΑΝΙΚ - ΚΕΜΙΦΑΡΜΑ Α.Β.Ε.Ε. και ξενόγλωσσα 
ΡΑΒΜΑΝΙΟ - ΟΗΕΜΙΡΗΑΒΜΑ 8Α. ως νέας δικαιούχου. 

8. Τα δικαιολογητικά που έχουν υποβληθεί με την 
αίτηση και ειδικότερα: τα ΦΕΚ Α.Ε. κ. Ε.Π.Ε. με αριθμούς 
14329/3.12.2004,12744/15.10.2004, υπεύθυνη δήλωση του 
νόμιμου εκπροσώπου για την αλλαγή της επωνυμίας, 
το τροποποιημένο καταστατικό της εταιρίας και το 
πρακτικό της έκτακτης Γενικής Συνέλευσης των με¬ 
τόχων στην οποία αποφασίστηκε η τροποποίηση της 
επωνυμίας. 

9. Την από 9.6.2005 εισήγηση της Υπηρεσίας μας και 
την γνωμάτευση του Ε.Ο.Φ με αριθμό πρωτ. 38233/ 
6.7.2005, αποφασίζουμε: 

1. Τροποποιούμε την υπ’ αριθμ. Φ6.4/16123/696/11.6.1998 
(ΦΕΚ 636/Β/24.6.1998) άδεια λειτουργίας του εργοστα¬ 
σίου παραγωγής φαρμακευτικών, καλλυντικών, διαιτη¬ 
τικών, απολυμαντικών και αντισηπτικών προϊόντων της 
ΦΑΡΜΑΝΙΚ Α.Β.Ε.Ε, ως προς την επωνυμία, στο όνομα 
της νέας δικαιούχου: ΦΑΡΜΑΝΙΚ - ΚΕΜΙΦΑΡΜΑ Α.Β.Ε.Ε. 
και ξενόγλωσσα ΡΑΒΜΑΝΙΟ - ΟΗΕΜΙΡΗΑΒΜΑ 3Α και 
ορίζουμε ότι στο εξής αυτή ισχύει στο όνομα της νέας 
δικαιούχου. 

2. Κατά τα λοιπά εξακολουθεί να ισχύει η υπ’ αριθμ. 
Φ6.4/16123/696/11.6.1998 (ΦΕΚ 636/Β/24.6.1998) άδεια λει- 

τουργίας με τούς όρους και περιορισμούς που αυτή 
περιλαμβάνει. 

3. Εντός προθεσμίας δύο (2) μηνών να προσκομισθεί 
νέο πιστοποιητικό Πυροπροστασίας, που να ισχύει. 

4. Εντός προθεσμίας τριών (3) μηνών να προσκομισθεί 
Απόφαση Έγκρισης περιβαλλοντικών όρων από την αρ¬ 
μόδια Υπηρεσία. 

5. Η υπ’ αριθμ. Φ6.4/16123/696/11.6.1998 Απόφασή μας, με 
την οποία χορηγήθηκε άδεια λειτουργίας απεριόριστης 
χρονικής διάρκειας, ισχύει για οκτώ (8) έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Νοεμβρίου 2005 
Με εντολή Υπουργών 

Ο Γενικός Διευθυντής Η Γενική Διευθύντρια 
Βιομηχανίας του Υπ. Δημόσιας Υγείας του Υπ. 

Ανάπτυξης Υγείας και Κοιν. Αλληλεγγύης 
Π. ΤΣΙΑΤΣΙΟΣ Α. ΚΥΡΛΕΣΗ 

-♦- 

Αριθμ. Υ3γ/Γ.Π/οικ. 126521 (4) 

Έναρξη λειτουργίας της Εθνικής Αρχής Ιατρικώς 
Υποβοηθούμενης Αναπαραγωγής. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του ν. 3305/27.1.2005 (ΦΕΚ 17/Α/2005) 
«Εφαρμογή της ιατρικώς Υποβοηθούμενης Αναπαρα¬ 
γωγής». 

2. Τις διατάξεις του π.δ/τος 63/2005 (ΦΕΚ 98/Α/2005) 
«Κωδικοποίηση της Νομοθεσίας για την Κυβέρνηση και 
Κυβερνητικά Όργανα». 

3. Τις διατάξεις του π.δ/τος πού εκδόθηκε στην Αθήνα 
την 21.6.2005 (ΦΕΚ159/Γ/2005 «Διορισμός Προέδρου και 
αναπληρωτή προέδρου της Εθνικής Αρχής Ιατρικώς 
Υποβοηθούμενης Αναπαραγωγής (Αρχή Ι.Υ.Α). 

4. Τις διατάξεις του π.δ/τος 95/2000 (ΦΕΚ 76 /Α/2000) 
«Οργανισμός του Υπουργείου Υγείας και Πρόνοιας», 
όπως τροποποιήθηκε και ισχύει μέχρι σήμερα. 

5. Την υπ’ αριθμ. ΔΥιδ/οικ. 117685/4.11.2005 Απόφαση 
του Υπουργού Υγείας και Κοιν. Αλληλεγγύης «Διορισμός 
μελών της Εθνικής Αρχής Ιατρικώς Υποβοηθούμενης 
Αναπαραγωγής (Αρχή Ι.Υ.Α): (ΦΕΚ 300/Γ/2005). 

6. Την υπ’ αριθμ. Υ1/10.3.2004 (ΦΕΚ 513/Β/2004) Απόφαση 
του Πρωθυπουργού «Μεταβολή τίτλων Υπουργείων 
και καθορισμός της σειράς τάξης των Υπουργείων», 
αποφασίζουμε: 

1. Την έναρξη λειτουργίας της Εθνικής Αρχής Ιατρικώς 
Υποβοηθούμενης Αναπαραγωγής που συγκροτήθηκε 
με το Προεδρικό Διάταγμα το οποίο εκδόθηκε την 
21.6.2005 « Διορισμός Προέδρου και αναπληρωτή Προ¬ 
έδρου της Εθνικής Αρχής Ιατρικώς Υποβοηθούμενης 
Αναπαραγωγής »(ΦΕΚ 159/ Γ/2005), και την αριθμ.ΔΥιδ/ 
οικ. 117685/4.11.2005 Απόφαση του Υπουργού Υγείας και 
Κοιν.Αλληλεγγύης «Διορισμός μελών της Εθνικής Αρχής 
Ιατρικώς Υποβοηθούμενης Αναπαραγωγής» (ΦΕΚ 300/ 
Γ/2005). 


2. Σκοπός της Αρχής Ι.Υ.Α. είναι ή εποπτεία της 
εφαρμογής του ν 3305/27.1.2005 «Εφαρμογή της Ιατρικώς 
Υποβοηθούμενης Αναπαραγωγής» (ΦΕΚ 17/.Α./2005), 
καθώς και η ενάσκηση συναφών αρμοδιοτήτων. 

3. Ως χρόνος έναρξης λειτουργίας της Αρχής ορίζεται 
η ημερομηνία δημοσίευσης της απόφασης στην 
Εφημερίδα της Κυβερνήσεως. 

4. Από την δημοσίευση της παρούσης στην Εφημερίδα 
της Κυβερνήσεως η υπ’ αριθμ. Υ3γ/Γ.Π./οικ. 101903 
/29.9.2005 Υπουργική απόφαση (ΦΕΚ 1365/Β/2005) παύει 
να ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Νοεμβρίου 2005 

Ο ΥΠΟΥΡΓΟΣ 

Ν. ΚΑΚΛΑΜΑΝΗΣ 
-♦- 

Αριθμ. 140920 (5) 

Τροποποίηση της υπ’ αριθμ. 568/125347/20.1.2004 Κοινή 
υπουργική απόφαση σχετικά με τους Κώδικες Ορ¬ 
θής Γεωργικής Πρακτικής». 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ 
ΟΙΚΟΝΟΜΙΚΩΝ - ΑΓΡΟΤΙΚΗΣ ΑΝΑΠΤΥΞΗΣ 

ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις του άρθρου 22 παρ. 3 του ν. 992/79 
«Περί οργάνωσης των διοικητικών υπηρεσιών για την 
εφαρμογή της Συνθήκης Προσχώρησης της Ελλάδος 
στις Ευρωπαϊκές Κοινότητες και ρύθμισης συναφών 
θεσμικών και οργανωτικών θεμάτων» (ΦΕΚ 280 Α') 

2. Τις διατάξεις του άρθρου 1 παρ. 1, 2, 3 και 4 του 
ν. 1338/1983 «Εφαρμογή του κοινοτικού δικαίου» (ΦΕΚ 
34 Α') όπως τροποποιήθηκε από το άρθρο 6 του 
ν. 1440/1984 «Συμμετοχή της Ελλάδος στο Κεφάλαιο, 
στα αποθεματικά και στις προβλέψεις της Ευρωπαϊκής 
Τράπεζας Επενδύσεων, στο κεφάλαιο της Ευρωπαϊκής 
Κοινότητας Άνθρακος και Χάλυβος και του Οργανισμού 
Εφοδιασμού ΕΥΡΑΤΟΜ» (ΦΕΚ 70 Α') και το άρθρο 65 του 
ν. 1892/1990 «Για τον εκσυγχρονισμό και την ανάπτυξη 
και άλλες διατάξεις» (ΦΕΚ 101 Α'). 

3. Τις διατάξεις του άρθρου 90 του Κώδικα νομοθε¬ 
σίας για την Κυβέρνηση και τα Κυβερνητικά Όργανα, 
που κυρώθηκε με το άρθρο πρώτο του π.δ. 63/2005 
(ΦΕΚ 98Α'). 

4. Τον Καν. (ΕΚ) 1257/99 «για τη στήριξη της αγρο¬ 
τικής ανάπτυξης από το Ευρωπαϊκό Γεωργικό Ταμείο 
Προσανατολισμού και Εγγυήσεων (ΕΓΤΠΕ) και για την 
τροποποίηση και κατάργηση ορισμένων Κανονισμών» 
(ΕΕ 1160). 

5. Τον Καν. (ΕΚ) 445/2002 της Επιτροπής, «περί λεπτο¬ 
μερών κανόνων εφαρμογής του Καν. (ΕΚ) 1257/1999 του 
Συμβουλίου για τη στήριξη της αγροτικής ανάπτυξης 
από το ΕΓΤΠΕ» όπως τροποποιήθηκε από τον Καν. (ΕΚ) 
817/2004, όπως ισχύει κάθε φορά 

6. Τον Καν. (ΕΚ) 2419/2001 όπως αντικαταστάθηκε με 
τον Καν. (ΕΚ) 796/2004 για «τη θέσπιση λεπτομερών 
κανόνων εφαρμογής του ολοκληρωμένου συστήματος 
διαχείρισης και ελέγχου για ορισμένα καθεστώτα κοι- 

νοτικών ενισχύσεων που θεσπίστηκαν με τον κανονισμό 
(ΕΟΚ) αριθ. 3508/92». 

7. Την υπ’ αριθμ. Ε(2000)2733/27.9.2000 απόφαση της 
Ευρωπαϊκής Επιτροπής, περί εγκρίσεως του Εγγράφου 
Προγραμματισμού Αγροτικής Ανάπτυξης (ΕΠΑΑ) για την 
Ελλάδα, το οποίο καλύπτει την περίοδο προγραμμα¬ 
τισμού 2000-2006, όπως έχει τροποποιηθεί με την υπ’ 
αριθμ. Ε(2003)3139/22.8.2003 καθώς και με την υπ’ αριθ. 
Ε(20 05)1690/31.5.20 05 όμοιά της. 

8. Την υπ’ αριθμ. Υ1/2004 (ΦΕΚ 513Β/10.3.2004) Απόφαση 
του Πρωθυπουργού περί «Μεταβολής τίτλων Υπουργεί¬ 
ων και καθορισμό της σειράς τάξης των Υπουργείων». 

9. Την υπ’ αριθμ. ΔΙΔΚ/Φ.1/2/6139/23.3.2004 (ΦΕΚ 527Β/ 

24.3.2004) Απόφαση Πρωθυπουργού και Υπουργού Εσω¬ 
τερικών, Δημόσιας Διοίκησης και Αποκέντρωσης περί 
«ανάθεσης αρμοδιοτήτων στους Υφυπουργούς Εσωτε¬ 
ρικών, Δημόσιας Διοίκησης και Αποκέντρωσης». 

10. Την υπ’ αριθμ. Υ132/04 (ΦΕΚ 1533Β/14.10.2004) Από¬ 
φαση Πρωθυπουργού και Υπουργού Αγροτικής Ανά¬ 
πτυξης και Τροφίμων περί «ανάθεσης αρμοδιοτήτων 
στον Υφυπουργό Αγροτικής Ανάπτυξης και Τροφίμων 
κ. Αλ. Κοντό». 

11. Την υπ’ αριθμ. 37930/ΔΙΟΕ 1264/14.10.2005 (ΦΕΚ Β1432) 
Απόφαση Πρωθυπουργού και Υπουργού Οικονομίας και 
Οικονομικών περί «Καθορισμού Αρμοδιοτήτων των υφυ¬ 
πουργών Οικονομίας και Οικονομικών». 

12. Την υπ’ αριθμ. 568/125347/20.1.2004 (ΦΕΚ 142Β/ 

29.1.2004) Κοινή Υπουργική Απόφαση των Υπουργών 
Γεωργίας, ΥΠ.ΕΣ.Δ.Δ.Α και Οικονομίας και Οικονομικών 
περί «Κωδίκων Ορθής Γεωργικής Πρακτικής», όπως έχει 
τροποποιηθεί και ισχύει κάθε φορά. 

13. Την υπ’ αριθμ. 428/393372/661/2.2.2001 κοινή από¬ 
φαση των Υπουργών Γ εωργίας και Οικονομικών για την 
«εφαρμογή του Αγροπεριβαλλοντικού Μέτρου του Εγ¬ 
γράφου Προγραμματισμού Αγροτικής Ανάπτυξης (ΕΠΑΑ) 
2000-2006». 

14. Την υπ’ αριθμ. 523/126710/13.3.2003 (ΦΕΚ 336Β/ 
20.3.2003) Κοινή Υπουργική Απόφαση των Υπουργών 
Γ εωργίας, Οικονομίας και Οικονομικών και Εσωτερικών 
και Δημόσιας Διοίκησης περί «Διαδικασίας και Τρόπου 
πληρωμής των αγροπεριβαλλοντικών μέτρων του ΕΠΑΑ 
2000-2006 - Καν(ΕΚ) 1257/99», όπως έχει τροποποιηθεί 
και ισχύει κάθε φορά. 

15. Την υπ’ αριθμ. ΑΟΒ/020715/12.8.2005 επιστολή της 
Γ εν. Δ/νσης Γ εωργίας και Αγρ. Ανάπτυξης της Ευρωπα¬ 
ϊκής Επιτροπής με θέμα «Κοινοποίηση τροποποιήσεων 
στο Έγγραφο Προγραμματισμού Αγροτικής Ανάπτυ¬ 
ξης». 

16. Το γεγονός ότι από τις διατάξεις της παρούσας δεν 
προκαλείται επιπλέον δαπάνη σε βάρος του Κρατικού 
Προϋπολογισμού, αποφασίζουμε: 

Αρθρο 1 

Τροποποιούμε την υπ’ αριθμ. 568/125347/20.1.2004 (ΦΕΚ 
142Β/29.1.2004) Κοινή Υπουργική Απόφαση των Υπουρ¬ 
γών Γεωργίας, Εσωτερικών, Δημόσιας Διοίκησης και 
Αποκέντρωσης και Οικονομίας και Οικονομικών σχετικά 
με τους «Κώδικες Ορθής Γεωργικής Πρακτικής» στο 
πλαίσιο του Εγγράφου Προγραμματισμού Αγροτικής 
Ανάπτυξης 2000-2006 (ΕΠΑΑ). 


Άρθρο 2 

Σε όλα τα άρθρα της 568/125347/20.1.2004 Κοινής 
υπουργικής απόφασης όπου αναφέρονται οι όροι 
«Υπουργείο Γ εωργίας» και «Υπουργός Γ εωργίας» αντι¬ 
καθίστανται από τους όρους «Υπουργείο Αγροτικής 
Ανάπτυξης και Τροφίμων» και «Υπουργός Αγροτικής 
Ανάπτυξης και Τροφίμων» αντίστοιχα. 

Άρθρο 3 

Το άρθρο 11 «Διαχείριση των βοσκοτόπων» τροποποι¬ 
είται ως εξής: 

Η παράγραφος ένα (1) αντικαθίσταται από την ακό¬ 
λουθη: 

«1. Με στόχο την ορθολογική διαχείριση των φυσικών 
βοσκοτόπων οι παραγωγοί (κτηνοτρόφοι) θα πρέπει: 

• Να τηρούν την ημερομηνία εισόδου-εξόδου στο βο¬ 
σκότοπο και τους τυχόν ειδικούς περιορισμούς (π.χ. πε- 
ριτροπική βόσκηση), στο πλαίσιο απόφασης διαχείρισης 
βοσκοτόπου της οικείας Δ/νσης Αγροτικής Ανάπτυξης 
με βάση τη δυναμικότητα αυτού, το χρόνο αναβλάστη- 
σης κλπ. 

• Να τηρούν τις παρακάτω πυκνότητες βόσκησης: 

ΕΙΔΟΣ ΓΕΩΓΡΑΦΙΚΟ ΠΥΚΝΟΤΗΤΑ 

ΔΙΑΜΕΡΙΣΜΑ από - έως ΜΜΖ/Ηα 
ΧΟΙΡΟΤΡΟΦΙΑ Όλη η χώρα 0,3 - 2,0 

ΒΟΟΤΡΟΦΙΑ Όλη η χώρα 0,3 -1,9 

Νησιωτική χώρα 0,1 -1,0 

ΑΙΓΟΠΡΟΒΑΤΟΤΡΟΦΙΑ Εύβοια και Κρήτη 0,1 -1,4 

Ηπειρωτική χώρα 0,3 -1,4 

Από τα όρια πυκνοτήτων βόσκησης για την αιγοπρο- 
βατοτροφία που ισχύουν στην Εύβοια και στην Κρήτη 
εξαιρούνται τα νησιά και οι νησίδες που υπάγονται σ’ 
αυτές, για τα οποία ισχύουν τα όρια πυκνοτήτων βό¬ 
σκησης που ισχύουν για τη νησιωτική χώρα. 

Για τη μετατροπή των μονάδων ζώων σε μονάδες 
μεγάλων ζώων (ΜΜΖ) χρησιμοποιούνται οι ακόλουθες 
σχέσεις: 

• Μια αίγα ή ένα πρόβατο ηλικίας άνω του έτους 
είναι 0,15 ΜΜΖ 

• Ένα βοοειδές ηλικίας 6 μηνών έως 24 μηνών είναι 
0,6 ΜΜΖ 

• Ένα βοοειδές ηλικίας άνω των δύο (2) ετών είναι 
1,0 ΜΜΖ 

• Μία χοιρομητέρα είναι 0,4 ΜΜΖ 

• Ένα χοιρίδιο παχυνόμενο > 40 κιλά είναι 0,27 ΜΜΖ 

• Ένα χοιρίδιο θηλάζον < 40 κιλά είναι 0,027 ΜΜΖ 

Τα όρια της πυκνότητας βόσκησης ενός συγκεκριμέ¬ 
νου βοσκοτόπου δύναται, εφόσον υπάρχει διαχειριστική 
μελέτη, να προσαρμόζονται στα όρια της μελέτης με 
απόφαση του οικείου Νομάρχη.» 

Αρθρο 4 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Νοεμβρίου 2005 

οι ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΟΙΚΟΝΟΜΙΑΣ ΚΑΙ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΑΘ. ΝΑΚΟΣ Π. ΔΟΥΚΑΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Α. ΚΟΝΤΟΣ 

Αριθμ. 63179 (6) 

Όροι - προϋποθέσεις και διαδικασία αναγνώρισης και 
λειτουργίας Διεπαγγελματικών Οργανώσεων σε πε¬ 
ριφερειακό επίπεδο. 

Ο ΥΦΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1) Τις διατάξεις: 

α) της παραγράφου 4 του άρθρου 1 του ν. 2732/1999 
«Διεπαγγελματικές Οργανώσεις και ρύθμιση θεμάτων 
αρμοδιότητας του Υπουργείου Γεωργίας» (Α' 154), 

β) του άρθρου 90 του Κώδικα νομοθεσίας για την 
Κυβέρνηση και τα Κυβερνητικά Όργανα, που κυρώθηκε 
με το άρθρο πρώτο του π.δ. 63/2005 (ΦΕΚ 98Α'). 

2) Την Υ 132/11.10.2004 (Φ.Ε.Κ. 1533 Β714.10.2004) από¬ 
φαση του Πρωθυπουργού και του Υπουργού Αγροτικής 
Ανάπτυξης & Τροφίμων «Ανάθεση αρμοδιοτήτων στον 
Υφυπουργό Αγροτικής Ανάπτυξης & Τροφίμων κ. Αλεξ. 
Κοντό». 

3) Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού αποφασίζουμε: 

Αρθρο 1 

ΟΡΙΣΜΟΣ 

Περιφερειακή Διεπαγγελματική οργάνωση είναι η ανα¬ 
γνωρισμένη Διεπαγγελματική Οργάνωση (Δ.Ο.), η οποία 
δραστηριοποιείται σε περιφερειακό επίπεδο σύμφωνα 
με τα προβλεπόμενα στα επόμενα άρθρα. 

Αρθρο 2 

ΟΡΟΙ ΚΑΙ ΠΡΟΫΠΟΘΕΣΕΙΣ ΑΝΑΓΝΩΡΙΣΗΣ 

Μια Δ.Ο. μπορεί, μετά από αίτησή της, να αναγνωρι¬ 
στεί ως Περιφερειακή εφόσον: 

α) Είναι εγκατεστημένη στην Ελλάδα. 

β) Έχει συσταθεί σύμφωνα με την παράγραφο 1 του 
άρθρου 1 του νόμου 2732/99. 

γ) Συγκεντρώνει δια των οργανώσεων μελών της του¬ 
λάχιστον το ένα τρίτο (1/3) της παραγωγής ή/και της 
μεταποίησης ή/και της εμπορίας και κατά περίπτωση 
της τυποποίησης ή της διανομής του ή των αγροτικών 
προϊόντων ή αγαθών σε περιφερειακό επίπεδο. Ο βαθ¬ 
μός της αντιπροσωπευτικότητας πιστοποιείται με ειδικά 
αιτιολογημένη ομόφωνη απόφαση των οργανώσεων 
μελών της Π.Δ.Ο. 

δ) Δεν ασκεί η ίδια δραστηριότητες παραγωγής, ή 
μεταποίησης, ή εμπορίας του ή των προϊόντων που 
καλύπτει ή άλλων προϊόντων που σχετίζονται άμεσα 
με την παραγωγή, μεταποίηση, εμπορία, τυποποίηση, 
διανομή των προϊόντων και αγαθών της παραγρ. 1 του 
άρθρου 1 του νόμου 2732/99. 

ε) Δραστηριοποιείται κυρίως σε μία ή περισσότερες 
από τις δραστηριότητες των περιπτώσεων α, β, γ, δ, 
ε και στ της παραγράφου 2 του άρθρου 1 του Νόμου 
2732/99, λαμβάνοντας υπόψη τα συμφέροντα των κα¬ 
ταναλωτών. 

στ) Το καταστατικό της προβλέπει την είσοδο νέων 
μελών, εφ’ όσον αυτά πληρούν τις απαιτούμενες προ¬ 
ϋποθέσεις. 


Αρθρο 3 

ΔΙΑΔΙΚΑΣΙΑ ΑΝΑΓΝΩΡΙΣΗΣ 
Προκειμένου να αναγνωριστεί μια Δ.Ο. ως Περιφε¬ 
ρειακή πρέπει: 

Να υποβάλλει αίτηση αναγνώρισης με πλήρη τα στοι¬ 
χεία της έδρας της και την ακριβή διεύθυνσή της στην 
αρμόδια Κεντρική Υπηρεσία του Υπουργείου Αγροτικής 
Ανάπτυξης & Τροφίμων, η οποία να συνοδεύεται από: 

α) αντίγραφο καταστατικού νομίμως επικυρωμένο 
και οποιοδήποτε άλλο αποδεικτικό στοιχείο σύστασής 
της. 

β) αποδεικτικά στοιχεία για την αντιπροσωπευτικό- 
τητα και τις δραστηριότητες που ασκεί. 

γ) μητρώο - κατάσταση των οργανώσεων μελών 
της. 

δ) πρακτικό συγκρότησης σε σώμα του Διοικητικού 
Συμβουλίου και τη νομιμοποίηση των εκπροσώπων 
της. 

ε) άλλα στοιχεία που κρίνει απαραίτητα για την αξι¬ 
ολόγησή της. 

Η αρμόδια Υπηρεσία οφείλει να ελέγξει την πληρότητα 
του φακέλου μέσα σε ένα (1) μήνα από την ημερομηνία 
κατάθεσης της αίτησης και μπορεί να ζητήσει από την 
οργάνωση να υποβάλλει, σε τακτή προθεσμία, όχι με¬ 
γαλύτερη των δέκα (10) ημερών, κάθε συμπληρωματικό 
έγγραφο που να περιέχει ενημερωτικά στοιχεία, χρήσι¬ 
μα για την εξέταση και αξιολόγηση του φακέλου. 

Η απόφαση αναγνώρισης ή μη εκδίδεται μέσα σε προ¬ 
θεσμία τριών (3) μηνών ςπό την ημερομηνία κατάθεσης 
της αίτησης. 

Αρθρο 4 

ΥΠΟΧΡΕΩΣΕΙΣ ΤΗΣ ΑΝΑΓΝΩΡΙΣΜΕΝΗΣ Π.Δ.Ο. 

Η αναγνωρισμένη Π.Δ.Ο. έχει προς την εποπτεύουσα 
αρχή τις ακόλουθες υποχρεώσεις: 

α) Να ενημερώνει για την είσοδο νέων μελών στην 
Οργάνωση καθώς και για την τυχόν αποχώρηση μέλους 
από αυτή. 

β) Να ενημερώνει άμεσα για κάθε περίπτωση απώ¬ 
λειας της αντιπροσωπευτικότητας ή άλλου όρου ανα¬ 
γνώρισής της. 

γ) Να παρέχει τα απαραίτητα στοιχεία εφαρμογής 
των συμφωνιών, αποφάσεων και εναρμονισμένων πρα¬ 
κτικών που έχουν συναφθεί στα πλαίσια της Π.Δ.Ο. 

δ) Να υποβάλλει ετησίως έκθεση πεπραγμένων της 
Διοίκησης της και νόμιμα επικυρωμένο πρακτικό της 
Τακτικής Γενικής Συνέλευσης. 

ε) Να υποβάλλει όσα έγγραφα και πληροφορίες της 
ζητηθούν για την άσκηση του ελέγχου. 

στ) Να ενημερώνει κάθε περίπτωση απόρριψης αίτη¬ 
σης εισόδου νέου μέλους, παρέχοντας τα απαραίτητα, 
για την αιτιολόγηση της απόφασης αυτής στοιχεία. 

Αρθρο 5 

ΕΠΟΠΤΕΙΑ-ΕΛΕΓΧΟΣ 

Η εποπτεία και ο έλεγχος της αναγνωρισμένης Π.Δ.Ο. 
ασκείται δια των αρμοδίων υπηρεσιών της Κεντρικής 
Υπηρεσίας του Υπουργείου Αγροτικής Ανάπτυξης & 
Τροφίμων, οι οποίες ελέγχουν τακτικά την τήρηση εκ 
μέρους της Π.Δ.Ο. των όρων αναγνώρισής της. Οταν από 
τον έλεγχο διαπιστωθεί ότι ένας ή περισσότεροι από 
τους όρους και προϋποθέσεις αναγνώρισης της Π.Δ.Ο. 
έπαυσαν να πληρούνται, η δε λειτουργία της δεν είναι 

σύμφωνη με τις διατάξεις της παρούσας απόφασης 
και της εν γένει εθνικής και κοινοτικής νομοθεσίας, η 
αρμόδια Υπηρεσία εισηγείται την επιβολή των προβλε- 
πόμενων, στο επόμενο άρθρο, κυρώσεων. 

Άρθρο 6 
ΚΥΡΩΣΕΙΣ 

1 ) Ανάκληση αναγνώρισης 

Η αναγνώριση της Π.Δ.Ο. ανακαλείται όταν: 

α) ένας ή περισσότεροι από τους όρους και προϋπο¬ 
θέσεις αναγνώρισης παύσουν να πληρούνται. 

β) η Π.Δ.Ο. παραβαίνει μία ή περισσότερες από τις 
απαγορεύσεις και υποχρεώσεις του άρθρου 7 της πα¬ 
ρούσας απόφασης. 

γ) η Π.Δ.Ο. δεν λειτουργεί σύμφωνα με την εθνική και 
κοινοτική νομοθεσία. 

2) Προσωρινή ανάκληση αναγνώρισης 

Η αναγνώριση της Π.Δ.Ο. ανακαλείται για χρονικό διά¬ 
στημα από ένα 1 έως 6 μήνες (ένα έως έξι μήνες), όταν 
από τον έλεγχο διαπιστωθεί ότι δεν εκπληρώνει τις 
προβλεπόμενες, από το άρθρο 4 της παρούσας από¬ 
φασης, υποχρεώσεις της. 

3) Οι κυρώσεις των περιπτώσεων 1 και 2 επιβάλλονται 
ύστερα από έγγραφη πρόσκληση της Π.Δ.Ο. να διατυ¬ 
πώσει, μέσα σε προθεσμία δεκαπέντε (15) ημερών, που 
μπορεί να παραταθεί μία μόνο φορά και μέχρι δέκα (10) 
ημέρες από την επίδοση της πρόσκλησης, τις έγγραφες 
παρατηρήσεις της και να προσκομίσει τυχόν απαραί¬ 
τητα στοιχεία. Για την επίδοση συντάσσεται σχετικό 
αποδεικτικό. 

4) Για την επιβολή των παραπάνω κυρώσεων, η αρ¬ 
μόδια αρχή οφείλει να εξετάσει τη σοβαρότητα της 
περίπτωσης, τους προβαλλόμενους από τη Π.Δ.Ο. ισχυ¬ 
ρισμούς, καθώς και τις τυχόν δεσμεύσεις και υποχρεώ¬ 
σεις που έχει αναλάβει αυτή έναντι τρίτων. 

5) Η απόφαση επιβολής των παραπάνω κυρώσεων 
εκδίδεται μέσα σε ένα (1) μήνα από την ημερομηνία 
πρωτοκόλλησης των εγγράφων παρατηρήσεων της 
Π.Δ.Ο. και σε περίπτωση μη υποβολής παρατηρήσεων, 
μέσα σε ένα (1) μήνα από την εκπνοή της ταχθείσης 
προθεσμίας. 

Άρθρο 7 

ΘΕΣΗ ΣΕ ΕΦΑΡΜΟΓΗ ΤΩΝ ΔΙΕΠΑΓΓΕΑΜΑΤΙΚΩΝ 
ΣΥΜΦΩΝΙΩΝ 

Διεπαγγελματικές συμφωνίες, αποφάσεις και εναρμο¬ 
νισμένες πρακτικές που συνάπτονται - υιοθετούνται στα 
πλαίσια αναγνωρισμένης Περιφερειακής Δ.Ο., μπορεί 
να τεθούν σε εφαρμογή για τα μέλη της, σύμφωνα με 
τους όρους του καταστατικού της, εφ’ όσον αποβλέπουν 
στην υλοποίηση των δραστηριοτήτων της και με την 
προϋπόθεση ότι: 

α) δεν θίγουν την εύρυθμη λειτουργία της κοινής ορ¬ 
γάνωσης αγοράς, 

β) δεν προκαλούν στρεβλώσεις του ανταγωνισμού. 

γ) δεν περιλαμβάνουν τον καθορισμό τιμών, με την 
επιφύλαξη των μέτρων που λαμβάνονται από τις διε- 
παγγελματικές οργανώσεις στο πλαίσιο της εφαρμογής 
ειδικών κοινοτικών διατάξεων. 

δ) δεν προκαλούν διακριτική μεταχείριση ή κατάργηση 
του ανταγωνισμού για σημαντικό μέρος των εν λόγω 
προϊόντων. 


ε) δεν είναι ασυμβίβαστες προς την εθνική και κοινο¬ 
τική νομοθεσία. 

Οι διεπαγγελματικές συμφωνίες ή αποφάσεις ή εναρ¬ 
μονισμένες πρακτικές πριν την εφαρμογή τους κοινοποι¬ 
ούνται υποχρεωτικά από τη Π.Δ.Ο. στην εποπτεύουσα 
αρχή με όλα τα αναγκαία στοιχεία για την αξιολόγησή 
τους και στην Ευρωπαϊκή Επιτροπή, εφ’ όσον τούτο 
απαιτείται από την κοινοτική νομοθεσία. 

Αν η εποπτεύουσα αρχή ή η Επιτροπή, μέσα σε δύο 
(2) μήνες από την κοινοποίησή τους, δεν τις κηρύξει 
ασυμβίβαστες προς την εθνική και κοινοτική νομοθεσία, 
οι εν λόγω συμφωνίες, αποφάσεις και εναρμονισμένες 
πρακτικές μπορούν να τεθούν σε εφαρμογή μετά την 
παρέλευση της προθεσμίας αυτής. 

Αρθρο 8 

ΟΡΟΙ ΕΠΕΚΤΑΣΗΣ 
ΔΙΕΠΑΓΓΕΑΜΑΤΙΚΩΝ ΣΥΜΦΩΝΙΩΝ 

Συμφωνίες, αποφάσεις και εναρμονισμένες πρακτικές, 
που συνάπτονται στα πλαίσια αναγνωρισμένης Περι¬ 
φερειακής Δ.Ο., που θεωρείται για ένα συγκεκριμένο 
προϊόν, ως αντιπροσωπευτική, μπορεί, εφόσον τούτο 
προβλέπεται από την κοινοτική νομοθεσία, μετά από 
αίτηση της Π.Δ.Ο. να καταστούν υποχρεωτικές για πε¬ 
ριορισμένη χρονική περίοδο και για μεμονωμένες επι¬ 
χειρήσεις ή μη, οικονομικούς παράγοντές ή ενώσεις 
αυτών, που δεν είναι μέλη της Π.Δ.Ο. 

Ως αντιπροσωπευτική, κατά την έννοια του αμέσως 
προηγουμένου εδαφίου, θεωρείται η Περιφερειακή Δ.Ο, 
όταν συγκεντρώνει τουλάχιστον τα δύο τρίτα (2/3) της 
παραγωγής ή/και της μεταποίησης ή/και της εμπορίας 
και κατά περίπτωση της τυποποίησης ή της διανομής 
του ή των αγροτικών προϊόντων ή αγαθών σε περιφε¬ 
ρειακό επίπεδο. 

Η αίτηση της Π.Δ.Ο. για επέκταση της υποχρεωτικό- 
τητας υποβάλλεται στην αρμόδια Κεντρική Υπηρεσία 
του Υπουργείου Αγροτικής Ανάπτυξης & Τροφίμων, η 
οποία εισηγείται την έκδοση της υπουργικής απόφασης, 
που δημοσιεύεται στην Εφημερίδα της Κυβερνήσεως, 
μέσα σε προθεσμία τριών (3) μηνών από τη συμπλήρω¬ 
ση του φακέλου. Η αίτηση συνοδεύεται από το κείμενο 
της διεπαγγελματικής συμφωνίας ή απόφασης και από 
κάθε έγγραφο που αποδεικνύει ότι οι διατάξεις της 
συμφωνίας ή απόφασης έχουν υιοθετηθεί από τους 
φορείς που αντιπροσωπεύονται στη Π.Δ.Ο. με ομόφωνη 
απόφασή τους. 

Εφόσον από τον έλεγχο του φακέλου, που οφείλει να 
διενεργήσει η αρμόδια Υπηρεσία μέσα σε ένα (1) μήνα 
από την ημερομηνία κατάθεσης της αίτησης, διαπιστω¬ 
θεί ότι τα στοιχεία του δεν είναι πλήρη, καλείται η Π.Δ.Ο. 
να τα συμπληρώσει, καθώς επίσης και να υποβάλλει 
κάθε έγγραφο, που περιέχει ενημερωτικά στοιχεία χρή¬ 
σιμα για την εξέταση του φακέλου. 

Οι κανόνες των οποίων μπορεί να ζητείται η επέκταση 
της υποχρεωτικότητας, για περίοδο μέχρι τρία (3) έτη 
το πολύ, πρέπει να εφαρμόζονται από έτους τουλά¬ 
χιστον και να αφορούν κυρίως ένα από τα παρακάτω 
αντικείμενα: 

α) τη γνώση της παραγωγής και της αγοράς. 

β) τον ορισμό των ελάχιστων προδιαγραφών ποιό¬ 
τητας. 

γ) την προστασία του περιβάλλοντος. 

δ) τον ορισμό ελάχιστων προδιαγραφών όσον αφορά 
την διατήρηση και τη συσκευασία. 

ε) τη χρησιμοποίηση πιστοποιημένου γενετικού υλικού 
και τον ποιοτικό έλεγχο των προϊόντων. 

στ) την κατάρτιση υποδειγμάτων συμβάσεων σύμφω¬ 
νων με τις κοινοτικές ρυθμίσεις. 

ζ) ενέργειες προώθησης και αξιοποίησης της παρα¬ 
γωγής. 

η) ενέργειες προστασίας της βιολογικής γεωργίας και 
των ονομασιών προέλευσης, των σημάτων ποιότητας 
και των γεωγραφικών ενδείξεων. 

Όταν διαπιστωθεί ότι με την επέκταση των Διεπαγ- 
γελματικών συμφωνιών, αποφάσεων και εναρμονισμέ¬ 
νων πρακτικών τίθεται σε κίνδυνο η ελευθερία των συ¬ 
ναλλαγών ή θίγονται άλλες επιχειρήσεις της χώρας ή 
της Ευρωπαϊκής Ένωσης ή ο ανταγωνισμός, η επέκταση 
ανακαλείται. Σε περίπτωση δε που προκύπτουν βάσιμες 
ενδείξεις για τα παραπάνω, αναστέλλεται εν άλω ή εν 
μέρει η εφαρμογή της σχετικής απόφασης, μέχρι να 
ολοκληρωθούν οι απαραίτητοι έλεγχοι. 

Άρθρο 9 

ΕΙΣΦΟΡΕΣ ΑΠΟ ΜΗ ΣΥΜΜΕΤΕΧΟΝΤΕΣ 
Σε περίπτωση επέκτασης των διεπαγγελματικών συμ¬ 
φωνιών, όταν μία ή περισσότερες από τις δραστηριό¬ 
τητες της αναγνωρισμένης Π.Δ.Ο. παρουσιάζει γενικό 
οικονομικό ενδιαφέρον για τους οικονομικούς παράγο¬ 
ντες (μη μέλη της Π.Δ.Ο.), που οι δραστηριότητές τους 
είναι συναφείς με τον τομέα, οι ανωτέρω οικονομικοί 
παράγοντες που αποδεδειγμένα επωφελούνται από τις 
δραστηριότητες αυτές οφείλουν να συνεισφέρουν στη 
Π.Δ.Ο. το σύνολο ή μέρος των εισφορών που καταβά¬ 
λουν τα μέλη της, εφόσον αυτές προορίζονται για κά¬ 
λυψη δαπανών που απορρέουν άμεσα από την άσκηση 
των εν λόγω δραστηριοτήτων και όχι για την κάλυψη 
διοικητικών δαπανών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Νοεμβρίου 2005 

Ο ΥΦΥΠΟΥΡΓΟΣ 

ΑΛΕΞ. ΚΟΝΤΟΣ 


ΔΙΟΡΘΩΣΕΙΣ ΣΦΑΛΜΑΤΩΝ 

( 7 ) 

Στο Φ.Ε.Κ. 1444/τ.Β7ΐ9·10.2005, στο οποίο δημοσιεύτηκε 
η υπ’ αριθμ. 57265/7.10.2005 απόφαση Γενικού Γραμματέα 
Περιφέρειας Αττικής περί τροποποίησης του Οργανισμού 
Εσωτερικής Υπηρεσίας του Δήμου Μεταμόρφωσης 
δορθώνεται η παράγραφος 3 του άρθρου 3 
από το εσφαλμένο : 

«3. ΚΑΤΗΓΟΡΙΑ ΔΕ 

α) Κλάδος ΔΕ Διοικητικός θέσεις (30) τριάντα 
β) Κλάδος ΔΕ Εποπτών Καθαριότητας θέσεις 
τρεις (3) 

γ) Κλάδος ΔΕ Προσωπ.Η/Υ θέσεις (10) δέκα 
δ) Κλάδος ΔΕ Τεχνιτών θέσεις πέντε (5) 

Κλάδος ΔΕ Ηλεκτρολόγων θέσεις τρεις (3) 

Κλάδος ΔΕ Δενδροκηπουρών θέσεις τέσσερις (4) 
Κλάδος ΔΕ Χειριστών Μηχανημάτων θέσεις δύο (2) 
Κλάδος ΔΕ Μηχανοτεχνιτών Θέσεις δύο (2) 

Κλάδος ΔΕ Ηλεκτροτεχνιτών Αυτοκινήτων θέσεις 

μ ία (1) 

Κλάδος ΔΕ2 Εποπτών Καθαριότητας Θέσεις 
τρεις (3) 

ε) Κλάδος ΔΕ Οδηγών θέσεις (25) εικοσιπέντε 

στ) Κλάδος ΔΕ Δημοτ. Αστυν. θέσεις (12) δώδεκα 

ζ) ΚλάδοςΔΕ Τηλεφ. Θέση μια (1)» 

στο ορθό 

«3. ΚΑΤΗΓΟΡΙΑ ΔΕ 

α) Κλάδος ΔΕ Διοικητικός θέσεις (30) τριάντα 
β) Κλάδος ΔΕ Προσωπ. Η/Υ θέσεις (10) δέκα 
γ) Κλάδος ΔΕ Τ εχνιτών θέσεις πέντε (5) 

Κλάδος ΔΕ Ηλεκτρολόγων θέσεις τρεις (3) 

Κλάδος ΔΕ Δενδροκηπουρών θέσεις τέσσερις (4) 
Κλάδος ΔΕ Χειριστών Μηχανημάτων θέσεις δύο (2) 
Κλάδος ΔΕ Μηχανοτεχνιτών Θέσεις δύο (2) 

Κλάδος ΔΕ Ηλεκτροτεχνιτών Αυτοκινήτων θέσεις μία (1) 
Κλάδος ΔΕ2 Εποπτών Καθαριότητας Θέσεις 
τρεις (3) 

δ) Κλάδος ΔΕ Οδηγών θέσεις (25) εικοσιπέντε 
ε) Κλάδος ΔΕ Δημοτ. Αστυν. θέσεις (12) δώδεκα 
στ) Κλάδος ΔΕ Τηλεφ. Θέση μια (1) 

(Αρ. απόφ. Περιφ. Αττικής 64877/2005). 

(Από την Περιφέρεια Αττικής) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




